
ОТНОСНО: Кандидатстване на Община Трявна по процедура BG05SFPR002-1.036 „Активен живот на възрастните хора в пенсионна възраст и остаряване в добро здраве – ВОМР“ по Програма „Развитие на човешките ресурси“ 2021–2027 г. – допълващо финансиране към одобрената стратегия за ВОМР на МИГ „Дряново – Трявна – в сърцето на Балкана“

УВАЖАЕМИ ОБЩИНСКИ СЪВЕТНИЦИ,


Отворена е за кандидатстване процедура BG05SFPR002-1.036 „Активен живот на възрастните хора в пенсионна възраст и остаряване в добро здраве – ВОМР“ по Програма „Развитие на човешките ресурси“ 2021–2027 г., представляваща допълващо финансиране към одобрената стратегия за водено от общностите местно развитие на МИГ „Дряново – Трявна – в сърцето на Балкана“.
Процедурата се реализира с финансовата подкрепа на Европейския социален фонд плюс (ЕСФ+) и е насочена към създаване на условия за пълноценно участие на възрастните хора в обществения живот, насърчаване на по-продължителното им участие на пазара на труда, преодоляване на социалната изолация и създаване на предпоставки за активен живот и остаряване в добро здраве.
Основната цел на процедурата е да се насърчат активният начин на живот, социалното включване и участието на хората в по-напреднала възраст в обществения и икономическия живот, както и да се създадат условия за превенция на заболяванията, поддържане на добро физическо и психическо здраве и преодоляване на изолацията.
В тази връзка подкрепата по процедурата е насочена към дейности, съобразени с потребностите на хората на възраст 55 и повече години, включително инициативи за насърчаване на здравословния начин на живот, двигателната активност, ученето през целия живот, придобиването и развитието на нови дигитални умения, социализация и активното участие в общността. Особено значение се отдава на създаването на възможности за конкурентоспособност на пазара на труда, както и за пълноценен живот на хората след пенсиониране.
В рамките на процедурата се предвижда реализирането на дейности, съобразени с потребностите на две основни целеви групи: работещи лица на възраст 55 и повече години и лица на същата възраст, които са пенсионери и нямат трудово правоотношение. Чрез подходящи обучителни, информационни, здравни, социални и обществени инициативи ще се насърчават активността, самостоятелността, социалните контакти и възможностите за участие на възрастните хора в живота на местната общност.
Община Трявна има готовност да кандидатства самостоятелно като кандидат и бенефициент по настоящата процедура с проектно предложение „Активни 55+ – здраве, умения и участие в общността“, насочено към подобряване качеството на живот на хората на възраст 55 и повече години на територията на общината.
Чрез изпълнението на проекта ще се създадат условия за ограничаване на социалната изолация, разширяване на социалните контакти, обмен на знания и опит между поколенията и насърчаване на личната активност и ангажираност на възрастните хора. Дейностите ще бъдат организирани съобразно потребностите на целевите групи и при спазване на изискванията на процедурата и одобрената стратегия за ВОМР на МИГ „Дряново – Трявна – в сърцето на Балкана“.
Кандидатстването ще се осъществи от Община Трявна самостоятелно, без участие на Община Дряново като партньор по проектното предложение. Подготовката и изпълнението на проекта ще бъдат съобразени с приложимите условия за кандидатстване, допустимите дейности и разходи, финансовата рамка на процедурата и изискванията за допълващо   финансиране към стратегията за ВОМР на МИГ „Дряново – Трявна в сърцето на Балкана“.
Максималният размер на безвъзмездната финансова помощ (БФП) по настоящата процедура е 69 740,21 евро, като не се изисква съфинансиране от страна на кандидата.
Съгласно изискванията на условията за кандидатстване е необходимо Общинският съвет да приеме решение, с което да даде съгласие Община Трявна да кандидатства по съответната процедура като бенефициент и да упълномощи кмета на общината да предприеме необходимите действия по подготовката и подаването на проектното предложение.

     Във връзка с гореизложеното предлагам на Общински съвет - Трявна да вземе следното

Р Е Ш Е Н И Е :


На основание чл. 21, ал. 1, т. 23 от Закона за местното самоуправление и местната администрация (ЗМСМА) и във връзка с изпълнение на условията за кандидатстване по процедура BG05SFPR002-1.036 „Активен живот на възрастните хора в пенсионна възраст и остаряване в добро здраве – ВОМР“ по Програма „Развитие на човешките ресурси“ 2021–2027 г. – допълващо финансиране към одобрената стратегия за ВОМР на МИГ „Дряново – Трявна – в сърцето на Балкана“, Общински съвет - Трявна

Р Е Ш И:

1. Дава съгласие Община Трявна да кандидатства по процедура BG05SFPR002-1.036 „Активен живот на възрастните хора в пенсионна възраст и остаряване в добро здраве – ВОМР“ по Програма „Развитие на човешките ресурси“ 2021–2027 г. – допълващо финансиране към одобрената стратегия за ВОМР на МИГ „Дряново – Трявна – в сърцето на Балкана“, с проектно предложение „Активни 55+ – здраве, умения и участие в общността“.
2. Упълномощава Кмета на Община Трявна да подготви и внесе необходимата проектна документация за кандидатстване с проектно предложение „Активни 55+ – здраве, умения и участие в общността“ по процедура BG05SFPR002-1.036 „Активен живот на възрастните хора в пенсионна възраст и остаряване в добро здраве – ВОМР“ по Програма „Развитие на човешките ресурси“ 2021–2027 г.

Приложения:
1. Проектна концепция „Активни 55+ – здраве, умения и участие в общността“.

